b'\n_START_ARTICLE_\nEskadron\n_START_PARAGRAPH_\nEskadron je bila osnovna voja\xc5\xa1ka takti\xc4\x8dna enota konjenice, ki je ustrezala ustreza pehotni \xc4\x8deti oz. bataljonu. Z ukinitvijo konjeni\xc5\xa1kih enot v 50. letih 20. stoletja se je sam naziv ukinil oz. jih uporabljajo \xc5\xa1e vedno v enotah, ki so se razvile iz konjenice. _NEWLINE_V Kopenski vojski ZDA je eskadron (squadron) oklepna konjeni\xc5\xa1ka, zra\xc4\x8dna konjeni\xc5\xa1ka in druge izvidni\xc5\xa1ke enote, pri \xc4\x8demer je organizacijsko na nivoju bataljonu; eskadronu poveljuje podpolkovnik. Do reorganizacije Kopenske vojske ZDA v 80. letih 19. stoletja konjenica ZDA ni uporabljala eskadronov; od tedaj naprej pa so bili uvedeni eskadroni kot takti\xc4\x8dne in administrativne formacije._NEWLINE_V Britanski kopenski vojski (in v \xc5\xa1tevilnih iz nje izhajajo\xc4\x8dih kopenskih vojsk Commonwealtha) je eskadron formacija, ki ustreza pehotni \xc4\x8deti oz. artilerijski bateriji. Uporablja se v specialnih silah (Special Air Service, Special Reconnaissance Regiment), nekaterih \xc4\x8dastnih enotah (Honourable Artillery Company) ter v sklopu nekaterih administrativnih korpusov/polkov (Kraljevi in\xc5\xbeenirci, Kraljevi korpus komunikacij, Kraljevi medicinski korpus kopenske vojske, Kraljevi logisti\xc4\x8dni korpus, Kraljevi korpus transporta).'